འ་སྤྱད་ཀྱིས་གནོད་པ་མེད། དགེ་བའི་བཤེས་གཉེན་ལ་བརྟེན་ཏེ་
ཐོས་པ་ལྷུར་ལེན། སངས་རྒྱས་མཆོད་པ་ལ་བརྩོན། དགེ་བ་འཕེལ་བའི་ཐབས་མཆོག་ཤེས་པ་གང་ཞིག དུས་གསུམ་གྱི་དགེ་རྩ་སེམས་ཅན་གཞན་དང་ཐུན་མོང་དུ་བྱང་ཆུབ་ཏུ་བསྔོ་བའོ། །བརྒྱད་པ་སྨོན་ལམ་གྱི་རྟགས། རྒྱལ་བ་སྲས་དང་བཅས་པ་༔
བཞུགས་པར་སྐྱེ་བ་དང་། དགུ་པ་སྟོབས་ཀྱི་རྟགས། མི་མཐུན་ཕྱོགས་དང་མ་འདྲེས་པ་དང་། བཅུ་པ་ཡེ་ཤེས་ཀྱི་རྟགས། མངོན་པར་ཤེས་པ་སྟེ། གཞུང་དང་རིམ་པ་བཞིན་སྦྱར་ན། འདུན་པ་མེད་པ་མ་ཡིན་ཆགས་དང་འཁུ་བའི་སྙིང་མེད་ཁྲོ་མིན་ལེ་
ལོ་མེད། །བྱམས་དང་སྙིང་རྗེ་མིན་པའི་བསམ་མེད་བློ་གྲོས་ངན་རྟོག་རྣམ་རྟོག་འཕྲོག་པ་མེད། །བློ་གྲོས་རྣམ་པར་གཡེངས་མིན་བདེ་བས་མི་འཕྲོག་སྡུག་བསྔལ་དག་གིས་གནོད་པ་མེད། །དགེ་བའི་བཤེས་ལ་ཉེ་བར་བརྟེན་ཅིང་ཐོས་པ་ལྷུར་ལེན་སྟོན་པ་
ཨེ་ཝཾ་བཀའ་འབུམ་

བརྒྱ་ ཞེ་གཉིས་
আ
།མཆོད་ལ་བརྩོན། །ཐབས་མཆོག་ཤེས་པ་གང་ཞིག་བསོད་ནམས་ཡང་དག་བསྡུས་པ་ཤིན་ཏུ་རྒྱ་ཆེན་ཀུན། །གཞན་དང་ཐུན་མོང་བྱས་ནས་ཉིན་གཅིག་བཞིན་དུ་རྫོགས་པའི་བྱང་ཆུབ་ཡོངས་བསྔོ་ཞིང་། །བཟང་པོའི་གནས་
སུ་སྐྱེས་པ་རྟག་ཏུ་དགེ་བྱེད་མངོན་ཤེས་ཡོན་ཏན་རྣམས་ཀྱིས་བརྩེན། །སངས་རྒྱས་སྲས་དེ་ཀུན་གྱི་བླ་ན་འདུག་པ་ཡོན་ཏན་གཏེར་དུ་ཤེས་པར་བྱ། །ཞེས་སོ། །གསུམ་པ་ཕན་ཡོན་ནི་ལྔ་སྟེ། སྐད་ཅིག་རེ་རེ་ལ་གནས་ངན་ལེན་གྱི་རྟེན་ཐམས་ཅད་
འཛད༑ སྣ་ཚོགས་ཀྱི་འདུ་ཤེས་དང་བྲལ་བའི་མཚན་མེད་ཀྱི་ཆོས་ཀྱི་དགའ་བ་ཐོབ། ཐམས་ཅད་དུ་རྣམ་པ་ཡོངས་སུ་མ་ཆད་པའི་ཆོས་ཀྱི་སྣང་བ་ཚད་མེད་ཤེས། འདིའི་རྣམ་དག་གི་སྐལ་བ་དང་མཐུན་པའི་རྒྱུ་མཚན་རྣམ་པར་རྟོག་པ་མིན་པ་དག་ཀྱང་ཀུན་
ཏུ་སྤྱོད། ཆོས་སྐུ་རྫོགས་པར་འགྲུབ་པའི་ཕྱིར་གོང་ནས་གོང་དུ་རྒྱུ་ཕུན་ཚོགས་འཛིན་པར་བྱེད་ལ། དེའི་དང་པོ་གཉིས་ཞི་གནས། བར་བ་གཉིས་ལྷག་མཐོང་། ཐ་མ་གཉིས་ཀའི་ཕྱོགས་མཐུན་ཏེ། །ས་རྣམས་ཀུན་ལ་རྣམ་ཀུན་ཏུ། །བློ་ལྡན་རྣམས་ཀྱི་
ཕན་ཡོན་ནི། །ཞི་གནས་ལྷག་མཐོང་གཉིས་ཀ་ལ། །ལྔ་པོ་བདག་ཉིད་དག་ཏུ་འདོད། །ཅེས་སོ། །བདུན་པ་ངེས་ཚིག་ལ་གཉིས་ཀྱི། དང་པོ་སོ་སོའི་ངེས་ཚིག་ནི། བྱང་ཆུབ་ལ་ནི་ཉེ་བ་དང་། །སེམས་ཅན་དོན་སྒྲུབ་མཐོང་བ་ལ། །དགའ་བ་རབ་ཏུ་སྐྱེ་
འགྱུར་ཏེ། །དེ་ཕྱིར་རབ་དགའ་ཞེས་བརྗོད་དོ། །འཆལ་ཚུལ་རྩོལ་བའི་དྲི་བྲལ་ཕྱིར། །དྲི་མ་མེད་པའི་ས་ཞེས་བྱ། །ཆོས་ཀྱི་སྣང་བ་ཆེན་པོ་ནི། །བྱེད་པའི་ཕྱིར་ན་འོད་བྱེད་པའོ། །འདི་ལྟར་བྱང་ཆུབ་ཕྱོགས་མཐུན་ཆོས། །རབ་ཏུ་སྲེག་བྱེད་འོད་ལྟ་
407

ཨེ་ཝཾ་བཀའ་འབུམ་
བུ༑ །དེ་དང་ལྡན་ཕྱིར་ས་དེ་ནི། །གཉིས་པོ་བསྲེགས་པས་འོད་འཕྲོ་ཅན། །སེམས་ཅན་རྣམས་ཡོངས་སྨིན་བྱེད་ཅིང་། །རང་གི་སེམས་ཀྱང་བསྲུང་བའི་ཕྱིར། །བློ་ལྡན་རྣམས་ཀྱིས་སྦྱང་དཀའ་བ། །དེ་ཕྱིར་སྦྱང་དཀའ་ཞེས་བྱའོ། །ཤེས་རབ་ཕ་རོལ་
ཕྱིན་བརྟེན་ནས། །འཁོར་བ་དང་ནི་མྱ་ངན་འདས། །གཉིས་འདིར་མངོན་དུ་གྱུར་པའི་ཕྱིར། །མངོན་དུ་གྱུར་པའི་ས་ཞེས་བཤད། །བགྲོད་གཅིག་ལམ་དང་འབྲེལ་བའི་ཕྱིར། །རིང་དུ་སོང་བའི་སར་འདོད་དོ། །འདུ་ཤེས་གཉིས་ཀྱི་མི་གཡོའི་ཕྱིར། །
མི་གཡོ་བ་ཞེས་ངེས་པར་བརྗོད། །སོ་སོ་ཡང་དག་རིག་བློ་བཟང་། །ས་དེ་ལེགས་པའི་བློ་གྲོས་ཡིན། །སྤྲིན་བཞིན་གཉིས་ཀྱིས་ནམ་མཁའི་ཆོས། །ཁྱབ་པའི་ཕྱིར་ན་ཆོས་ཀྱི་སྤྲིན། །ཞེས་པ་ལྟར་རོ། །གཉིས་པ་ཐུན་མོང་གི་ངེས་ཚིག་ལ་གཉིས་ཀྱི་དང་
པོ་གནས་ཀྱི་མིང་དོན་ནི། དགེ་བའི་ཕྱོགས་ཐམས་ཅད་ཀྱི་རྟེན་ནམ་གནས་བྱེད་པ་ལ་ས་གཞི་དང་འདྲ་བའི་ཕྱིར་ཏེ། དགེ་བ་སྒྲུབ་པ་སྣ་ཚོགས་ལ། །དགའ་བས་རྟག་པར་ཐམས་ཅད་དུ། །གནས་ཕྱིར་བྱང་ཆུབ་སེམས་དཔའ་ཡི། །ས་རྣམས་གནས་པ་
ཡིན་པར་འདོད། །ཅེས་སོ། །གཉིས་པ་ས་ཡི་མིང་དོན་ནི། །འབྱུང་པོ་དཔག་མེད་འཇིགས་མེད་ཕྱིར། །དཔག་ཏུ་མེད་པ་དེ་དག་ལ། །ཕྱི་ཕྱིར་གོང་དུ་འགྲོ་ལྡན་ཕྱིར། །དེ་དག་ཉིད་ནི་སར་འདོད་དོ། །ཅེས་ཏེ། དཔག་མེད་ནི་ཡོན་ཏན་ཡིན་
ལ༑ བགྲོད་ལྡན་ནི་ས་གོང་ནས་གོང་དུ་འགྲོ་བ་ལ་བྱའོ། །བརྒྱད་པ་ཐོབ་པས་དབྱེ་བ་ནི། མོས་པས་ཐོབ་པ་ས་བཅུ་ལ་མོས་པ་དང་། སྤྱོད་པས་ཐོབ་པ་ས་བཅུ་ཐོབ་པའི་དོན་དུ་ཆོས་སྤྱོད་བཅུ་ལ་འཇུག་པ་དང་། རྟོགས་པས་ཐོབ་པ་ས་དང་པོ་ནས་བདུན་
408

བརྒྱ་ ཞེ་གསུམ་
আ
།པའི་བར་ས་ལ་འཇུག་པའི་ཚེ། ཆོས་ཉིད་མངོན་སུམ་དུ་རྟོགས་པ་དང་། གྲུབ་པས་ཐོབ་པ་ཕྱིར་མི་ལྡོག་པ་ལ་འཇུག་པའི་ཆེ་རྩོལ་མེད་དུ་ངང་གིས་འཇུག་པ་སྟེ། ས་ཐོབ་པ་ནི་མོས་པ་དང་། སྤྱོད་པ་དག་ལ་འཇུག་པ་
དང་༑ །རྟོགས་པའི་ཕྱིར་དང་ས་རྣམས་ནི། །གྲུབ་པའི་སྒོ་ནས་རྣམ་པ་བཞི། །ཞེས་སོ། །དེ་ལྟར་ས་བཅུའི་རྣམ་པར་གཞག་པ་འདི་ནི། ཕ་རོལ་ཏུ་ཕྱིན་པའི་ཐེག་པ་དང་། བྱ་བའི་རྒྱུད་འདིར་ཁྱད་པར་ཅུང་ཟད་ཀྱང་མེད་ལ། དེ་དག་ཐོབ་པར་བྱེད་པའི་
ཐབས་ ཐབས་ནི་ལམ་འདི་ཁྱད་པར་དུ་འཕགས་པས། དུས་ཤིན་ཏུ་ཉེ་བས་འགྲུབ་པ་ཡིན་ནོ། །གཉིས་པ་དེ་ལས་མཐར་ཐུག་སངས་རྒྱས་ཀྱི་སྐུ་གསུམ་འགྲུབ་པའི་ཚུལ་ནི། སྐུ་གསུམ་དབྱེར་མེད་པ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་འཐོབ་
སྟེ༑ མདོ་སྡེ་རྒྱན་དུ། སྐུ་གསུམ་དག་གི་སངས་རྒྱས་ཀྱི། །སྐུ་བསྡུས་པར་ཡང་ཤེས་བྱ་སྟེ། །སྐུ་གསུམ་དག་གི་རང་བཞིན་གྱིས། །དོན་འདི་རྟེན་དང་བཅས་པར་བསྟན། །ཞེས་སོ། །དེ་ལ་ལོངས་སྐུ་དང་སྤྲུལ་སྐུ་རང་གཞན་གྱི་དོན་གཉིས་ཕུན་སུམ་
ཚོགས་པའི་མཚན་ཉིད་ཅན་ལ་བརྟེན་པ་དང་དེ་གཉིས་ཀྱི་རང་བཞིན་ནམ་ཆོས་ཀྱི་སྐུ་ལ་རྟེན་ཞེས་ཀྱང་དགག་སྟེ། སངས་རྒྱས་རྣམས་ཀྱི་སྐུ་དབྱེ་བ། །རང་བཞིན་ལོངས་སྤྱོད་རྫོགས་པ་དང་། །གཞན་ནི་སྤྲུལ་པའི་སྐུ་ཡིན་ཏེ། །དང་པོ་གཉིས་པོའི་རྟེན་ཡིན་
ནོ༑ །ཞེས་སོ། །དེ་ལ་ལོངས་སྤྱོད་རྫོགས་པའི་སྐུ་ནི། འཇིག་རྟེན་གྱི་ཁམས་ཐམས་ཅད་དུ། རྒྱལ་སྲས་ཀྱི་འཁོར་བསྡུས་པ་དང་། བཻ་ཌཱུ་རྻ་ལ་སོགས་པའི་ཞིང་ཁམས་དང་། འོད་དཔག་མེད་ལ་སོགས་པའི་མཚན་དང་། སྐུ་མདོག་དང་བོངས་ཚོད་
409

ཨེ་ཝཾ་བཀའ་འབུམ་
ལ་སོགས་པ་དང་། ཆོས་ལ་རྫོགས་པར་ལོངས་སྤྱོད་པ་དང་། གདུལ་བྱའི་བསམ་པ་ལ་ལྟོས་པའི་མཛད་པའི་ཁྱད་པར་ཐ་དད་པ་སྟོན་པ་སྟེ། ལོངས་སྤྱོད་རྫོགས་པའི་ཁམས་ཀུན་དུ། །འཁོར་ཡོངས་སྡུད་དང་ཞིང་དང་མཚན། །སྐུ་དང་ཆོས་རྫོགས་
ལོངས་སྤྱོད་དང་། །མཛད་པ་དག་གིས་ཐ་དད་དོ། །ཞེས་སོ། །ཆོས་ཀྱི་སྐུའམ་རང་བཞིན་གྱི་སྐུ་ནི། དག་པ་གཉིས་ལྡན་དུ་མཉམ་ཞིང་། རྒྱལ་བ་མ་གཏོགས་པས་རྫོགས་པར་མི་ཤེས་པས་ཤིན་ཏུ་ཕྲ་བ། ལོངས་སྐུ་དང་འབྲེལ་ཞིང་དེ་ལས་ཐེག་ཆེན་
གྱི་ཆོས་ལ་རྫོགས་པར་ལོངས་སྤྱོད་པར་བསྟན་པའི་རྒྱུར་གྱུར་པ་སྟེ། རང་བཞིན་སྐུ་ནི་མཉམ་པ་དང་། །ཕྲ་ཞིང་དེ་དང་འབྲེལ་བའི་ཕྱིར། །དགྱེས་དགུར་ལོངས་སྤྱོད་བསྟན་པ་དང་། །ལོངས་སྤྱོད་རྫོགས་འབྱོར་རྒྱུར་འདོད་དོ། །ཞེས་སོ། །སྤྲུལ་པའི་
སྐུ་ནི། སངས་རྒྱས་སྤྲུལ་པ་དཔག་མེད་ལ། །སྤྲུལ་པའི་སྐུ་ནི་འདོད་པ་སྟེ། །ཅེས་པ་ལྟར། གདུལ་བྱའི་དོན་དུ་པི་ཝང་ལེན་པ་ལ་སོགས་པ་གཟོའི་སྤྲུལ་པ་དང་། རྒྱལ་རིགས་སུ་སྐྱེ་བ་བཞེས་པ་སྐྱེ་བའི་སྤྲུལ་པ་དང་། མངོན་པར་བྱང་ཆུབ་པ་
དང་༑ མྱ་ངན་ལས་འདེས་པ་ལ་སོགས་པ་མཆོག་གི་སྤྲུལ་པ་སྟེ། གཟོ་དང་སྐྱེ་དང་བྱང་ཆུབ་ཆེ། །མྱ་ངན་འདས་པར་རྟགས་སྟོན་པའི། །སངས་རྒྱས་སྤྲུལ་པའི་སྐུ་འདི་ནི། །རྣམ་པར་གྲོལ་བའི་ཐབས་ཆེན་པོ། །ཞེས་གསུངས་སོ། །སྐུ་གསུམ་དུ་
རྣམ་པར་བཞག་པ་འདི་ལ། ཕ་རོལ་ཏུ་ཕྱིན་པའི་སློབ་དཔོན་རྣམས་ཀྱིས། མི་འདྲ་བ་དུ་མ་ཞིག་བཞེད་ཀྱང་། བྱ་བ་དང་སྤྱོད་པའི་རྒྱུད་རྣམས་སུ་གསུངས་པཻ་ནི། རྒྱལ་བ་བྱམས་པ་མགོན་པོས་བཤད་པ་འདི་ཁོ་ན་ལྟར་ཡིན་པར་ཤེས་པར་བྱའོ། །དེ་དག་
410

བརྒྱ་ ཞེ་བཞི་
།ཀྱང་བསྡུ་ན། རྒྱུ་ཚོགས་གཉིས་ཀྱི་དབང་དུ་བྱས་ནས་འབྲས་བུ་སྐུ་གཉིས་སུ་འདུས་ཏེ། རིན་ཆེན་ཕྲེང་བར། སངས་རྒྱས་རྣམས་ཀྱི་གཟུགས་ཀྱི་སྐུ། །བསོད་ནམས་ཚོགས་ལས་ཡང་དག་འཁྲུངས། །ཆོས་ཀྱི་སྐུ་དེ་མདོར་
བསྡུ་ན། །རྒྱལ་པོ་ཡེ་ཤེས་ཚོགས་ལས་འཁྲུངས། །ཞེས་སོ། །དེས་ན་ལམ་འདིར་མཚན་བཅས་ཀྱི་རྣལ་འབྱོར་ནི། བསོད་ནམས་ཀྱི་ཚོགས་དང་མཚན་མེད་ཀྱི་རྣལ་འབྱོར་ནིི། ཡེ་ཤེས་ཀྱི་ཚོགས་ཡིན་པས་དེས་སྒྲུབ་པའི་འབྲས་བུའང་སྐུ་གཉིས་སུ་
ངེས་སོ། །སྐུ་འདི་གཉིས་ལ། མགོན་པོ་བྱམས་པས། རང་དོན་ནམ་དོན་དམ་གྱི་སྐུ་དང་། གཞན་དོན་ནམ་ཀུན་རྫོབ་ཀྱི་སྐུ་ཞེས་པར་ཡང་ཐ་སྙད་མཛད་དེ། རྒྱུད་བླ་མར། རང་དོན་གཞན་དོན་དོན་དམ་སྐུ་དང་ནི། །དེ་ལ་བརྟེན་པའི་ཀུན་རྫོབ་སྐུ་ཉིད་
དེ༑ །ཞེས་དང་། བདག་ཉིད་ཀྱི་ནི་འབྱོར་པའི་གནས། །དམ་པའི་དོན་གྱི་སྐུ་ཡིན་ཏེ། །དྲང་སྲོང་རྣམས་ཀྱི་བརྡ་ཡི་སྐུ། །ཕ་རོལ་ཕུན་སུམ་ཚོགས་པའི་གནས། །དང་པོའི་སྐུ་ནི་སྟོབས་ལ་སོགས། །བྲལ་བའི་ཡོན་ཏན་རྣམས་དང་ལྡན། །གཉིས་པ་
སྐྱེས་བུ་ཆེན་པོའི་མཚན། །རྣམ་སྨིན་ཡོན་ཏན་རྣམས་དང་ལྡན། །ཞེས་ཏེ། སྟོབས་བཅུ་མི་འཇིགས་པ་བཞི་མ་འདྲེས་པ་བཅོ་བརྒྱད་སྟེ་བྲལ་བའི་ཡོན་ཏན་དང་། མཚན་བཟང་པོ་སུམ་ཅུ་རྩ་གཉིས་ཏེ། རྣམ་སྨིན་གྱི་འབྲས་བུའི་ཡོན་ཏན་ཏེ། ཡོན་ཏན་
དྲུག་ཅུ་རྩ་བཞི་དང་ལྡན་པ་ཉིད་དོ། །ཐུབ་དབང་འགྲོ་ལ་ཕན་པར་གསུང་དེ་ཡིས། །རིག་སྔགས་འཆང་གིས་བསླབ་པའི་གཞིར་གྱུར་པ། །བྱ་བའི་རྒྱུད་ཀྱི་སྡེ་སྣོད་སྒོ་དྲུག་པོ། །རྣམ་མང་གདུལ་བྱའི་བློ་དང་མཐུན་པར་གསུངས། །འདི་དོན་འཕགས་ཡུལ་
411

ཨེ་ཝཾ་བཀའ་འབུམ་
མཁས་པའི་ཆུ་གཏེར་དུ། །འགྲེལ་བྱེད་ཀླུ་དབང་མཁས་པའི་ཚོགས་རྣམས་ཀྱིས། །མ་ནོར་ཟབ་རྒྱས་རྒྱུད་དོན་ཡིད་བཞིན་ནོར། །བློ་གྲོས་སྤྱི་བོར་བརྒྱན་ནས་ལེགས་པར་བཤད། །སྔོན་དུས་བོད་ཡུལ་སྟོན་ཀའི་སྤྲིན་ལམ་དུ། །རྒྱུད་འཆད་བཤེས་གཉེན་
རྟ་ལྗང་ཅན་རྣམས་ཀྱིས། །ལེགས་བཤད་ཡིན་ལུགས་འོད་ཟེར་འབུམ་ལྡན་པས། །བྱ་རྒྱུད་བསྟན་པས་འཇིག་རྟེན་སྣང་བར་བྱས། །དེང་དུས་སྔགས་གཞུང་བསྟན་པ་ཆེར་ཉམས་ཤིང་། །བྱེ་བྲག་བྱ་དང་སྤྱོད་པའི་རྒྱུད་སྡེ་རྣམས། །ཐ་སྙད་ཙམ་ཡང་
ཉམས་པར་གྱུར་འདི་དང་། །འཆད་བྱེད་ཚད་ལྡན་གཞན་པ་མ་མཐོང་ནས། །སྤྱི་རྒྱུད་བཞི་དང་བོད་ཀྱི་ལེགས་བཤད་དང་། །སྒོ་དྲུག་རྒྱུད་དང་དེ་འགྲེལ་གཞུང་ཕྲན་ལ། །ཡུན་རིང་ཐོས་དང་བསམ་པས་ལེགས་སྦྱངས་ནས། །ལེགས་བཤད་རྒྱ་མཚོ་ཆེ་
འདི་འབད་པས་བསྒྲུབས། །བློ་དང་རིང་དུ་སྦྱངས་པ་མི་དམན་ཞིང་། །རྒྱ་བོད་མཁས་པའི་གཞུང་རྒྱ་མཐོང་བ་དང་། །བླ་མ་མཆོག་གྀ་བཀའ་དྲིན་ཐོབ་པའི་ཕྱིར། །ལེགས་སྦྱར་འདི་ལ་ཉེས་པ་མེད་པར་སེམས། །འོན་ཀྱང་བྱིས་བློས་རྒྱུད་དོན་རྟགས་
དཀའ་བས། །ཉེས་པ་གང་མཆིས་བླ་མ་ལྷར་བཅས་ལ། །སྔོན་བསགས་སྡིག་དང་ལྷན་ཅིག་བཤགས་བགྱིད་ཀྱིས། །ནོངས་པའི་རྩ་བ་རྨོངས་པ་གཞོམ་དུ་གསོལ། །འདིར་འབད་དགེ་བ་ཉི་མའི་འོད་ཟེར་དེས། །ལོག་སྨྲ་རྒོལ་བའི་མུན་སྟུག་ཀུན་བསལ་
ནས༑ །བྱ་རྒྱུད་བསྟན་པའི་པད་ཚལ་རྒྱས་པ་དང་། །ལེགས་བཤད་སྦྲང་རྩིས་འགྲོ་ཀུན་ཚིམ་བྱེད་ཤོག །བདག་ཀྱང་བརྩོན་པས་ལམ་བཟང་འདི་བསྒོམས་པས། །མར་གྱུར་འགྲོ་བ་སྲིད་ལས་སྒྲོལ་དོན་དུ། །སྐུ་གསུམ་དོན་གཉིས་དཔལ་གྱིས་འབྱོར་
412

བརྒྱ་ ཞེ་ལྔ་བྱོན།
আ
།གྱུར་པ། །ཐུབ་དབང་ཆོས་ཀྱི་རྒྱལ་སྲིད་ཐོབ་པར་ཤོག །གནས་སྐབས་ཀུན་ཏུ་གསུང་རབ་དོན་ལ་མཁས། །འཕགས་པ་དགེས་པའི་ཚུལ་ཁྲིམས་རྨད་བྱུང་ལྡན། །བྱང་ཆུབ་སེམས་ཀྱིས་རང་གཞན་སྨིན་བྱས་ནས། །
བསྟན་པ་རིན་ཆེན་ཕྱོགས་བཅུར་རྒྱས་བྱེད་ཤོག །བྱ་རྒྱུད་སྤྱིའི་རྣམ་པར་གཞག་པ་འདི་ནི། རིགས་དྲུག་གི་རྒྱུད་སྡེ་སོ་སོ་བ་རྣམས་དང་། །སྤྱི་རྒྱུད་བཞི་དང་། དེ་རྣམས་ཀྱི་འགྲེལ་པ་དང་། སྒྲུབ་ཐབས་དང་། ལས་རིམ་ལ་སོགས་པ་རྒྱ་གར་བའི་
གཞུང་མཐའ་དག་ལ་ཡུན་རིང་དུ་འདྲིས་པར་བྱས་ཤིང་། ཁྱད་པར་དུ་བྱ་བ་སྤྱིའི་རྒྱུད་བཞི་དང་། སློབ་དཔོན་བྱང་ཆུབ་མཆོག་གི་གཞུང་དང་། རྒྱུད་སྡེའི་དོན་ལ་ཚད་མར་གྱུར་པའི་མཁས་པ་ཆེན་པོ་རྗེ་བཙུན་ས་སྐྱ་པ་ཡབ་སྲས་རྣམས་ཀྱི་གསུང་རབ་ལ་
གཞི་བྱས། བོད་ཀྱི་མཁས་པ་སྔ་རབས་པ་མང་པོ་དང་། ཀུན་མཁྱེན་གཉིས་པ་བུ་སྟོན་ལོཙྪ་བའི་གསུང་རབ་ལས་ཀྱང་ལེགས་བཤད་ཀྱི་ཆ་བསྡུས་ཏེ། བྱ་བའི་རྒྱུད་ཀྱི་བསྟན་པ་རིན་པོ་ཆེ་སྤེལ་བའི་ཕྱིར་དུ། ལེགས་པར་བསྒྲུབས་པའི་བསྟན་བཅོས་
ལེགས་པར་བཤད་པའི་རྒྱ་མཚོ་ཞེས་བྱ་བ་འདི་ནི། བདག་དང་གཞན་གྱི་གྲུབ་པའི་མཐའ་རྒྱ་མཚོའི་ཕ་རོལ་ཏུ་སོན་པས། བདེ་བར་གཤེགས་པའི་རིང་ལུགས་པ་ཐམས་ཅད་ཀྱི་གཙུག་གི་ནོར་བུར་གྱུར་པ་རྗེ་བཙུན་དམ་པ་ཡེ་ཤེས་རྒྱལ་མཚན་དཔལ་བཟང་
པོའི་ཞབས་རྡུལ་སྤྱི་བོས་གུས་པས་བླངས་པ། ཤཱཀྱའི་དགེ་སློང་ཀུན་དགའ་བཟང་པོས་ཀུན་ལྡན་གྱི་ལོ་གྲོ་ཞུན་གྱི་ཟླ་བའི་ཚེས་བཅོ་ལྔ་ལ་དཔལ་ས་སྐྱའི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི། དགེ་སློང་བསོད་ནམས་རིན་ཆེན་གྱིས་གུས་པས་བགྱིས་པ་
413

ཨེ་ཝཾ་བཀའ་འབུམ་
འདི་རེ་ཞིག་ཡོངས་སུ་རྫོགས་སོ། །འདིས་བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིག། །།དགེའོ།། །།བལ་ཡུལ་མཆོད་རྟེན་ཉེ་འདབ་ནས་རྒྱལ་ཡོངས་ས་ཆེན་ཞེས་པ་ལས་གྲྭ་གུ་རུས་སྤེལ།།
414

Σ
বাউবা